कमासिन कसबे में बुधवार की रात 30 वर्षीय विधवा कौशिल्या ने ससुराल में सूने कमरे में छत पर साड़ी से फंदा कसकर फांसी लगा ली। पति हरविलास की चार वर्ष पूर्व ही मौत हो चुकी है। देवर ओमप्रकाश ने बताया कि कौशिल्या कमासिन में ही आंगनबाड़ी कार्यकत्री थी। वह आत्महत्या की वजह नहीं बता सका। मृतका के भाई मनोज (जरैली कोठी, बांदा) ने भी घटना की वजह बताने में असमर्थता जताई। मृतका के दो पुत्र और एक पुत्री है। उधर, दूसरी घटना में बांदा शहर के खुटला मोहल्ला निवासी ज्योति (18) पुत्री किशनलाल ने बृहस्पतिवार को दोपहर घर के सूने कमरे में छत पर दुपट्टे से फंदा बनाकर फांसी लगा ली। उसकी वहीं मौत हो गई। घटना के समय भाई कन्हैया दुकान पर था। मां उसे खाना देने गई थी। आनन-फानन ज्योति को फंदे से उतारकर जिला अस्पताल लाया गया। यहां डाक्टरों ने मृत घोषित कर दिया। मृतका इंटर कालेज में 11वीं कक्षा की छात्रा थी।